b"\n_START_ARTICLE_\nFeng Tianwei\n_START_SECTION_\nBiografia\n_START_PARAGRAPH_\nVa n\xc3\xa9ixer el 31 d'agost de 1986 a la ciutat de Harbin, poblaci\xc3\xb3 situada a la prov\xc3\xadncia de Heilongjiang (Rep\xc3\xbablica Popular de la Xina). Obtingu\xc3\xa9 la nacionalitat singapuresa el gener de 2008.\n_START_SECTION_\nCarrera esportiva\n_START_PARAGRAPH_\nVa participar, als 21 anys, en els Jocs Ol\xc3\xadmpics d'estiu de 2008 realitzats a Pequ\xc3\xadn (Xina), on va aconseguir guanyar la medalla de plata en la competici\xc3\xb3 femenina per equips al costat de Li Jiawei i Wang Yuegu, aix\xc3\xad com finalitzar cinquena en la competici\xc3\xb3 individual femenina. En els Jocs Ol\xc3\xadmpics d'estiu de 2012 realitzats a Londres (Regne Unit) aconsegu\xc3\xad guanyar la medalla de bronze tant en la competici\xc3\xb3 individual femenina com en la competici\xc3\xb3 per equips._NEWLINE_Al llarg de la seva carrera ha guanyat tres medalles al Campionat del M\xc3\xb3n de tennis de taula, entre elles una medalla d'or; una medalla de plata als Jocs Asi\xc3\xa0tics; i quatre medalles als Jocs de la Commonwealth, entre elles dues d'or."